# Tier List

## Tervek

Az oldalon Anime karakterekből álló Tier Listeket lehetne készíteni.

Alapértelmezetten a főoldalt láthatnánk, ahol információkat tudhatunk meg az oldalról, és megtalálhatnánk a bejelentkezés / regisztráció részt.

A regisztrációban meg kellene adnunk egy felhasználónevet, egy valós email címet és egy jelszót. Ha mindent sikeresen megadtunk, akkor kapna emailben egy megerősítő linket, amivel feloldaná az oldal teljes tartalmát.

Regisztrációkor és bejelentkezéskor is a legtöbb adatunkról azonnal látnánk visszajelzést, hogy az megfelel-e (például, ha üres a mező vagy rossz az email formátum). Foglalt felhasználónév / email vagy rossz felhasználónév – jelszó párost a gombra kattintás után jelezné.

Bejelentkezés után eljuthatnánk a listáinkhoz, ahol első belépéskor még nincs egyetlen listánk sem, ezért létre tudnánk hozni (ugyanúgy, mintha lennének listáink, de mivel nem tudna mit felsorolni, ezért csak a hozzáadás gomb jelenne meg). Minden új listának fix adatai lennének, amiket szabadon alakíthatnánk.

A listák kezelése közben egy alsó Navbarból válthatnánk a kiválasztott lista szerkesztése és az összes listánk kezelésére, áttekintésére, ahol átléphetnénk egy újabb listába (és itt is hozhatnánk létre új listákat). Innen érnénk el a főoldalt vagy a profilunkat.

A profilunkon a regisztrációkor megadott adatainkat és a profilképünket tudnánk változtatni, valamint néhány érdekes statisztikát láthatnánk (legtöbbet használt karakter, jelenlegi aktív listák).

## Listák felépítése

### Karakterek

A karaktereket 3 módszerrel adhatná hozzá a listájához:

1. Saját adatokkal
2. MyAnimeList karakter linket megadva
3. MyAnimeList adatbázisból keresve név alapján

A következő adatokat lehetne megadni (\* kötelező):

* Karakter neve \*
* Anime/Manga neve \*
* Kép \*
* Karakter link
* Anime/Manga link

A MyAnimeList adatok lekérésében a Jikan API segítene.

### Kategóriák

A felhasználó szabadon létrehozhatna, szerkeszthetne és törölhetne kategóriákat, amikben a karaktereit elhelyezi. Egy kötelező kategória mindig maradna, ami sose szerkeszthető / törölhető, ez pedig a nem használt karaktereknek szolgálna.

Kategória létrehozás (\* kötelező):

* Kategória neve / címe \*
* Színe \*
* Elhelyezkedése a többi listához képest \*

### Listák

Az oldalon nem csak egy Tier List készíthető, ezért szükség lesz listák létrehozására, törlésére és szerkesztésére.

Egy listának a következőket adhatjuk meg:

* Lista neve / címe
* Leírás
* Státusz (Készül, Kész, Dobott)
* Privát-e (igen/nem - ha nem privát, akkor bárki megnézheti, de nem szerkesztheti!)
* Jogosultságok: felhasználókat lehetne hozzáadni, akikkel csinálja a listát

Egy listát több ember is szerkeszthetne, ezért socket.io segítségével jelezné a karaktereken / kategóriákon, ha mozgatás alatt vannak.