# Tier List - Vizsgamunka

## Tervek

Az oldalon Anime karakterekből álló Tier Listeket lehetne készíteni.

A főoldalon információkat tudhatunk meg az oldalról, és megtalálhatnánk a bejelentkezés / regisztráció részt.

A regisztrációban meg kellene adnunk egy felhasználónevet, egy valós email címet és egy jelszót. Ha mindent sikeresen megadtunk, akkor kapna emailben egy megerősítő linket, amivel feloldaná az oldal teljes tartalmát.

Regisztrációkor és bejelentkezéskor is a legtöbb adatunkról azonnal látnánk visszajelzést, hogy az megfelel-e (például, ha üres a mező vagy rossz az email formátum). Foglalt felhasználónév / email vagy rossz felhasználónév – jelszó párost a gombra kattintás után jelezné.

Bejelentkezés után eljuthatnánk a listáinkhoz, ahol első belépéskor még nincs egyetlen listánk sem, ezért létre tudnánk hozni (ugyanúgy, mintha lennének listáink, de mivel nem tudna mit felsorolni, ezért csak a hozzáadás gomb jelenne meg). Minden új listának fix adatai lennének, amiket szabadon alakíthatnánk.

Amikor még nincs kiválasztva egyetlen lista sem, akkor a jobb alsó sarokban a publikus listák között tudnánk keresni és rákattintva megtekinteni. A bal oldalt lévő listáink közül egyet kiválasztva, a jobb oldalon megjelenne az adott listához tartozó adatok szerkesztésének felülete (név, leírás, státusz, láthatóság) és a hozzá tartozó felhasználói jogosultságok, amiket tudnánk hozzáadni, szerkeszteni és törölni is.

A listák kezelése közben egy alsó Navbarból válthatnánk a kiválasztott lista készítése (ahol magát a tier listet lehet készíteni) és az összes listánk kezelésére, áttekintésére (ahol tudunk létrehozni listát, vagy szerkeszteni az adatait, jogosultságait).

A lista készítő/szerkesztőben a kategóriák sorrendjét és a karakterek elhelyezkedését szabadon alakíthatnánk egérrel elhúzással (drag and drop – react dnd kit). Amikor egy kategóriát létrehoznánk, akkor az az utolsó helyre kerülne és onnan húzhatnánk el a megfelelő helyre. A karakter létrehozása egy külön, nem használt karakterek részben helyezkedne el, ahol szintén az utolsó karakterként jelenne meg és innen helyezhetnénk be a listánkba. Kategóriákat szerkeszteni egy ceruza ikonra kattintva lehetne. A karakterek információt jobb kattintással nyithatnánk ki, itt elérnénk a hozzá tartozó linkeket és a szerkesztés vagy törlés gombját is. Mindkét szerkesztésnél a hozzáadás ablaka jelenne meg módosított címekkel és gombokkal.

A profilunkon a regisztrációkor megadott adatainkat és a profilképünket tudnánk változtatni, valamint néhány statisztikát láthatnánk (legtöbbet használt karakter, jelenlegi aktív listák, publikus listáink megtekintése / értékelése).  
+ Bónusz: Itt láthatnánk a barátlistánkat, akiket a másik felhasználó oldalán jelölhetnénk be.

Az oldalakon (kivéve főoldal) egy bal oldali sidebar-on keresztül tudnánk gyorsan navigálni az egyes oldalak között:

* Főoldal
* Listák (lista szerkesztő, listák, gyorselérés az egyes listákhoz)
* Profil
* Kijelentkezés

Az oldalon email megerősítés nélkül az adataink (kivéve email) és a listáink, kategóriánk és karaktereink adatai módosítása le lenne tiltva (tehát mozgatni és megnézni tudnánk, de pl. egy elírt nevet módosítani már nem).

## Listák felépítése

### Karakterek

A karaktereket 3 módszerrel adhatná hozzá a listájához:

1. Saját adatokkal
2. MyAnimeList karakter linket megadva
3. MyAnimeList adatbázisból keresve név alapján

A következő adatokat lehetne megadni (\* kötelező):

* Karakter neve \*
* Anime/Manga neve \*
* Kép \*
* Karakter link
* Anime/Manga link

A MyAnimeList adatok lekérésében a Jikan API segítene.

### Kategóriák

A felhasználó szabadon létrehozhatna, szerkeszthetne és törölhetne kategóriákat, amikben a karaktereit elhelyezi. Egy kötelező kategória mindig maradna, ami sose szerkeszthető / törölhető, ez pedig a nem használt karaktereknek szolgálna.

Kategória létrehozás (\* kötelező):

* Kategória neve / címe \*
* Színe \*

### Listák

Az oldalon nem csak egy Tier List készíthető, ezért szükség lesz listák létrehozására, törlésére és szerkesztésére.

Egy listának a következőket adhatjuk meg (\* kötelező):

* Lista neve / címe \*
* Leírás \*
* Státusz (Készül, Kész, Dobott) \*
* Láthatóság (Publikus / Privát) \*
* Jogosultságok: felhasználókat lehetne hozzáadni, szerkeszteni és törölni

Egy listát több ember is szerkeszthetne, ezért socket.io segítségével jelezné a karaktereken / kategóriákon, ha mozgatás vagy szerkesztés alatt vannak.